คือเป็นคนที่ประจำเดือนมาไม่ปกติค่ะ ปีนึงมา2-3ครั้ง แต่ช่วงหลังๆมานี่ซัก1ปีได้ค่ะ คือมีอาการตกขาว บางทีก้มาเป็นน้ำโดนบริเวญขาหนีบจพคันและเป็นรอยแดง หรือบางครั้งมีกลิ่นเหม็นมากกก มากจริงๆค่ะ และบางครั้งก้มีเลือดปนมาด้วย เป็นแบบนี้มาตลอดค่ะ เป็นทุกวัน รวมๆก้เกือบปีแล้วค่ะ คือต้องใส่ผ้าอนามัยทุกวันเลย เมื่อสักสามวันที่ผ่านมาได้นอนใส่ผ้าถุงแล้วไม่ได้ใส่กนน เช้ามาคือเหมือนเลือดจางๆมีสีเหลือง และเหม็นมากๆ เต็มผ้าถุงเลยค่ะ คือเป้นหยดๆกระจัดกระจาย เป็นอาการที่น่าเป็นห่วงมั้ยค่ะ ปัจจุบันอายุ18ค่ะ
สวัสดีค่ะ อาการตกขาวปนเลือด มีกลิ่นเหม็นรุนแรง ถือเป็นตกขาวที่ผิดปกติ อาจเกิดจาก1.มะเร็งปากมดลูกมะเร็งเยื่อบุโพรงมดลูก นอกจากอาการตกขาวปนเลือดแล้ว มักมีอาการอื่นๆ ร่วม เช่น เลือดออกหลังมีเพศสัมพันธ์ เลือดออกกะปริดกะปรอย เป็นต้น แต่หากอายุเพียงแค่ 18 ปี สาเหตุจากโรคมะเร็งนี้ก็เป็นไปได้น้อย2. เป็นเลือดออกกะปริดกะปรอย และปนมากับตกขาว สาเหตุ เช่น มีติ่งเนื้อที่ปากมดลูก ติ่งเนื้อในโพรงมดลูกเยื่อบุโพรงมดลูกหนาตัวผิดปกติหรืออาจเป็นผลข้างเคียงจากการใช้ยาคุมกำเนิด ยาฉีดคุมกำเนิด ยาฝังคุมกำเนิด รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น3.การติดเชื้อต่างๆ ในช่องคลอด เช่นการติดเชื้อราในช่องคลอดติดเชื้อแบคทีเรียในช่องคลอดติดเชื้อปรสิตติดเชื้อหนองในแท้หรือหนองในเทียม ส่วนใหญ่จะมีตกขาวที่ผิดปกติ โดยมักมีสีผิดปกติ เช่น เขียว เหลือง และมีกลิ่นเหม็นผิดรุนแรง มีอาการแสบและคันช่องคลอดหรืออวัยวะเพศภายนอกร่วมด้วย อาจมีอาการเจ็บขณะมีเพศสัมพันธ์ ปัสสาวะแสบขัด และปวดท้องน้อยร่วมส่วนอาการมีประจำเดือนมาน้อย คือมาเพียงปีละ 2-3 ครั้ง ถือเป็นอาการที่ผิดปกติเช่นกัน โดยอาจเกิดจาก- ภาวะมีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovary syndrome(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป- โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้- มีภาวะไทรอยด์ฮอร์โมนเป็นพิษ หรือไทรอยด์ฮอรโมนต่ำแนะนำว่าควรไปพบสูติ-นรีแพทย์เพื่อตรวจหาสาเหตุของตกขาวที่ผิดปกติและการมีประจำเดือนน้อยดังกล่าวค่ะ ไม่ควรปล่อยทิ้งไว้นะคะ